turjo4nis/wikipedia-bn-dump-20250701 huggingface dataset:
ইতামার ফ্রাঁকু

ইতামার আউগুস্তু ফ্রাঁকু () (জন্ম ২৮শে জুন, ১৯৩১ - ২ জুলাই ২০১১ ) একজন ব্রাজিলিয়ান রাজনীতিবিদ, যিনি ২৯ ডিসেম্বর ১৯৯২ থেকে ৩১ ডিসেম্বর ১৯৯৪ পর্যন্ত ব্রাজিলের ৩৩ তম রাষ্ট্রপতি হিসাবে দায়িত্ব পালন করেছিলেন। 

ফ্রাঁকু কর্মজীবনের শুরুতে ছিলেন মিনাস জেরাইস রাজ্যের একজন প্রকৌশলী। ১৯৫৫ সালে তিনি জুইস দি ফুরা-র প্রকৌশল বিশ্ববিদ্যালয় থেকে পুরকৌশলে স্নাতক হন। ১৯৬৭ সালে তিনি স্বীয় শহর জুইস দি ফুরা-র মেয়র নির্বাচিত হন এবং ১৯৭১ সাল পর্যন্ত মেয়র থাকেন। ১৯৭৩ সালে তিনি আবার সেখানকার মেয়র নির্বাচিত হন। ১৯৭৪ সালে তিনি মেয়র পদ থেকে পদত্যাগ করেন এবং সামরিক জান্তার মতের বিরুদ্ধে মিনাস জেরাইস রাজ্যের সিনেটে নির্বাচিত হন। ১৯৮২ সালে তিনি আবার একই আসন থেকে সিনেটে নির্বাচিত হন। কিন্তু ১৯৮৬ সালে তিনি রাজ্যটির গভর্নর নির্বাচনে পরাজিত হন। ১৯৮৮ সালে ব্রাজিলের রাষ্ট্রপতি সার্নেইয়ের বিরুদ্ধে দুর্নীতির অভিযোগ খতিয়ে দেখার জন্য যে কমিটি গঠন করা হয়, তিনি তার সভাপতি ছিলেন। ১৯৮৯ সালে ব্রাজিলের পরবর্তী রাষ্ট্রপতি নির্বাচনে প্রার্থী ফের্‌নাঁদু কলর দি মেলু-র নিবাচনী প্রচারণায় অবদান রাখেন এবং কলর রাষ্ট্রপতি নির্বাচিত হলে এর প্রতিদানে তিনি উপ-রাষ্ট্রপতি পদ লাভ করেন। কিন্তু শিঘ্রই তিনি কলরের দল ত্যাগ করেন। দুর্নীতির অভিযোগে ১৯৯২ সালের অক্টোবরে কলর অভিযুক্ত হলে ফ্রাঁকু দেশের শাসনভার হাতে নেন এবং কলরের পদত্যাগের পর ২৯শে ডিসেম্বর দেশটির রাষ্ট্রপতি হন। ব্রাজিলের লাগামহীন মুদ্রাস্ফীতি (১৯৯৩ সালে এর পরিমাণ ছিল প্রায় ৬০০০%) রোধের লক্ষ্যে তিনি ব্রাজিলের মুদ্রাব্যবস্থার সংস্কার করেন এবং মার্কিন ডলারের বিপরীতে ব্রাজিলের নতুন মুদ্রা রেয়ালের প্রচলন করেন। ১৯৯৪ সালে তিনি সাংবিধানিক সংস্কারের মাধ্যমে ব্রাজিলের গণতান্ত্রিক ও উদারনৈতিক ভিত্তি শক্ত করার প্রয়াস পান। এই সংস্কারে রাষ্ট্রপতির মেয়াদ ৪ বছরের জন্য সীমাবদ্ধ করা হয় এবং প্রথমবারের মত ব্রাজিলের আদিবাসী আমেরিকানদের আংশিক স্বায়ত্বশাসন দেয়া হয়। শাসনকাল শেষ হবার পর তিনি পরবর্তী নির্বাচন বিজেতা ফের্‌নাঁদু এঁরিকি কার্দোজু-র হাতে ক্ষমতা হস্তান্তর করেন। উল্লেখ্য, কার্দোজু তার সরকারের অর্থমন্ত্রী ছিলেন। এরপর তিনি পর্তুগালে ও পরবর্তীতে ওয়াশিংটন ডিসি-তে অর্গানাইজেশন অফ আমেরিকান স্টেট্‌স-এ ব্রাজিলের দূত হিসেবে কাজ করেন। ১৯৯৮ সালে তিনি মিনাস জেরাইস রাজ্যের গভর্নর হন ও ২০০৩ সাল পর্যন্ত সেখানে ছিলেন। এরপর তিনি ইতালিতে ব্রাজিলের রাষ্ট্রদূত হিসেবে কাজ করেন এবং ২০০৫ সালে পদটি ছেড়ে দেন।

তথ্যসূত্র 

ব্রাজিলের রাষ্ট্রপতি
ব্রাজিলীয় রাজনীতিবিদ
১৯৩১-এ জন্ম
ইতালীয় বংশোদ্ভূত ব্রাজিলীয় ব্যক্তি
জার্মান বংশোদ্ভূত ব্রাজিলীয় ব্যক্তি
১৯২৯-এ জন্ম
২০১১-এ মৃত্যু
লিউকিমিয়ায় মৃত্যু
এদুয়ার্দো ফ্রেই মোন্তাল্‌বা

এদুয়ার্দো নিকানোর ফ্রেই মোন্তাল্‌বা (স্পেনীয় ভাষায়: Eduardo Niconor Frei Montalva) (১৬ই জানুয়ারি, ১৯১১ – ২২শে জানুয়ারি, ১৯৮২) ১৯৬৪ সাল থেকে ১৯৭০ সাল পর্যন্ত চিলির রাষ্ট্রপতি ছিলেন। মোন্তাল্‌বা চিলির এক ধনী ক্যাথলিক পরিবারে জন্ম নেন। তিনি ১৯৩৩ সালে চিলির ক্যাথলিক বিশ্ববিদ্যালয় থেকে আইন বিষয়ে স্নাতক হন এবং একই বিশ্ববিদ্যালয়ে শ্রমিক আইনের উপর অধ্যাপনা শুরু করেন। রক্ষণশীল দলের সদস্য হিসেবে রাজনীতি শুরু করলেও তিনি ফ্যাসিবাদ-বিরোধী ক্যাথলিক আন্দোলন ফালান্‌হে নাসিওনাল (Falange Nacional)-এর একজন প্রতিষ্ঠাদানকারী নেতায় পরিণত হন। দলটি ১৯৫৭ সালে পার্তিদো দেমক্রাতিকো ক্রিস্তিয়ানো নাম নেয় (Partido Demócratico Cristiano)। এর আগে ১৯৪৫ সালে তিনি চিলির পূর্তমন্ত্রী এবং ১৯৪৯ সালে চিলির সিনেটের সদস্য ছিলেন। তিনি ১৯৬৪ সালে সালবাদোর আইয়েন্দেকে বড় ব্যবধানে পরাজিত করে চিলির রাষ্ট্রপতি নির্বাচনে জয়লাভ করেন। তবে বামপন্থী আইয়েন্দে যাতে ক্ষমতায় আসতে না পারে, এ জন্য মোন্তাল্‌বা মার্কিন গোয়েন্দা সংস্থা সিআইএ-র কাছ থেকে গোপনে প্রায় ৩০ লক্ষ মার্কিন ডলার সাহায্য পান, যা তার নির্বাচনী প্রচারণায় তথা প্রোপাগান্ডায় ব্যয় করা হয়। 

তিনি শিক্ষা ও সমাজকল্যাণের সম্প্রসারণ, কৃষি সংস্কার, ও চিলির তামার খনিগুলির আংশিক জাতীয়করণের বিভিন্ন প্রকল্প শুরু করেন। চিলির তামার খনিগুলির মূল নিয়ন্ত্রণ তখন আমেরিকান কোম্পানিদের হাতে ছিল। কিন্তু তার সংস্কার কাজগুলি রক্ষণশীলেরা পছন্দ করে নি। বামপন্থীরাও মুদ্রাস্ফীতি ও শ্রমিক অসন্তোষের ব্যাপারে তার কাজকর্ম এবং সম্পদের কার্যকরী পুনর্বিতরণে তার ব্যর্থতাকে সুনজরে দেখেনি। ফলে ১৯৭০ সালে বামপন্থী সালবাদোর আইয়েন্দে চিলির রাষ্ট্রপতি নির্বাচিত হন এবং মোন্তাল্‌বা রাজনীতি থেকে অবসর নেন।

তথ্যসূত্র 

চিলির রাষ্ট্রপতি
চিলীয় রাজনীতিবিদ
চিলির পন্টিফিক্যাল ক্যাথলিক বিশ্ববিদ্যালয়ের প্রাক্তন শিক্ষার্থী
১৯১১-এ জন্ম
১৯৮২-এ মৃত্যু
জীবাণুদূষণে মৃত্যু
এদুয়ার্দো ফ্রেই রুইস-তাগ্‌লে

এদুয়ার্দো ফ্রেই রুইস-তাগ্‌লে (স্পেনীয় ভাষায়: Eduardo Frei Ruiz-Tagle) (জন্ম ২৪শে জুন, ১৯৪২) ১৯৯৪ সাল থেকে ২০০০ সাল পর্যন্ত চিলির রাষ্ট্রপতি ছিলেন। তিনি চিলির প্রাক্তন রাষ্ট্রপতি এদুয়ার্দো ফ্রেই মোন্তাল্‌বার বড় ছেলে। বর্তমানে তিনি চিলির সিনেটের সভাপতি।

সান্তিয়াগোতে জন্ম নেয়া রুইস-তাগ্‌লে চিলি বিশ্ববিদ্যালয়ে পুরকৌশল বিষয়ে পড়াশোনা করেন। ছাত্রাবস্থায় রাজনীতি করতেন এবং ১৯৫৮ সালে বাবার রাজনৈতিক দলে যোগ দেন। ১৯৬৪ সালে নির্বাচনে বাবার পক্ষে সক্রিয় প্রচারণা চালান। ১৯৬৯ থেকে ১৯৮৮ সাল পর্যন্ত ব্যবসায় মনোযোগ দেন। তিনি এসময় চিলির বৃহত্তম প্রকৌশল কোম্পানির একজন অংশীদার ছিলেন। ১৯৮৮ সালে তিনি তার ব্যবসার শেয়ার বেচে দিয়ে রাজনীতিতে যোগ দেন। ১৯৮৯ সালে সান্তিয়াগো থেকে সিনেটর নির্বাচিত হন। ১৯৯১ সালে তিনি পার্তিদো দেমক্রাতিকো ক্রিস্তিয়ানো-র (Partido Demócratico Cristiano) সভাপতি হন। ১৯৯৩ সালের ১১ই ডিসেম্বর তিনি ৫৮% ভোট পেয়ে চিলির রাষ্ট্রপতি নির্বাচিত হন। ১৯৯৪ সালের ১১ই মার্চে শাসনকাজ শুরু করেন। তিনি চিলির ক্ষমতাশালী সেনাবাহিনী প্রধান পিনোশে-কে না চটিয়ে দেশটির ভঙ্গুর গণতন্ত্র স্থিতিশীল অবস্থায় ফিরিয়ে আনার প্রয়াস পান। ২০০০ সালে নিজ দলের নতুন নির্বাচিত রাষ্ট্রপতি রিকার্দো কার্লোসের কাছে ক্ষমতা হস্তান্তর করেন। ২০০৫ সালে সংসদীয় নির্বাচনে দাঁড়িয়ে সিনেটর পদে জয়লাভ করেন। ২০০৬ সালে সিনেটের সভাপতি হন। তার বাবাও প্রেসিডেন্ট পদ ছাড়ার পর সিনেট সভাপতি হয়েছিলেন।

প্রাথমিক জীবন 
ফ্রেই সান্তিয়াগো এডুয়ার্ডো ফ্রি মন্টালভা এবং মারিয়া রুয়েজ-ট্যাগেল জিমিয়েজে জন্মগ্রহণ করেন। তিনি লুইস ক্যাম্পিনো ইনস্টিটিউট থেকে স্কুল সম্পন্ন করেন। এরপর তিনি চিলি বিশ্ববিদ্যালয়ে পড়াশোনা করেন, যেখানে তিনি সিভিল ইঞ্জিনিয়ার হিসাবে স্নাতক ডিগ্রি অর্জন করেন, পরবর্তীতে জলবিদ্যুৎ বিশেষজ্ঞে স্নাতকোত্তর। তিনি ব্যবস্থাপনায় উন্নত কোর্সও সম্পন্ন করেন।

তথ্যসূত্র

বহিঃসংযোগ 
 সরকারি জীবনী  (স্পেনীয় ভাষায়)

চিলির রাষ্ট্রপতি
চিলীয় রাজনীতিবিদ
রাষ্ট্রপ্রধানের সন্তান
১৯৪২-এ জন্ম
জীবিত ব্যক্তি
চিলি বিশ্ববিদ্যালয়ের প্রাক্তন শিক্ষার্থী
আবুল কাসেম (দ্ব্যর্থতা নিরসন)

আবুল কাসেম নামের ব্যক্তিগণ হলেন:

 আবুল কাসেম (ভাষা সৈনিক), তমদ্দুন মজলিসের প্রতিষ্ঠাতা।
 আবুল কাসেম (সাহিত্যরত্ন), সাংবাদিক, সাহিত্যিক ও হোমিওপ্যাথি চিকিৎসক।
 আবুল কাসেম (চট্টগ্রামের রাজনীতিবিদ), বাংলাদেশের রাজনীতিবিদ ও চট্টগ্রাম-১০ আসনের সাবেক সাংসদ।
 আবুল কাসেম (পূর্ব পাকিস্তানের রাজনীতিবিদ), পাকিস্তানের রাজনীতিবিদ ও পূর্ব পাকিস্তানের মন্ত্রী।
 আবুল কাসেম (ভারতের রাজনীতিবিদ), ব্রিটিশ ভারতীয় রাজনীতিবিদ।

আরও দেখুন 

 আবুল কাশেম (দ্ব্যর্থতা নিরসন), দ্ব্যর্থতা নিরসনকারী পাতা।
 এম এ কাশেম (দ্ব্যর্থতা নিরসন), দ্ব্যর্থতা নিরসনকারী পাতা।
 আবুল কাসেম নোমানী, দারুল উলুম দেওবন্দের ত্রয়োদশতম আচার্য।
 আবুল কাসেম খান, বাংলাদেশী আইনজ্ঞ, রাজনীতিবিদ ও শিল্পপতি।
 এ বি এম আবুল কাসেম, সাবেক প্যানেল স্পিকার যিনি চট্টগ্রাম-২ ও চট্টগ্রাম-৩ আসনের সংসদ সদস্য ছিলেন।
 মু. আবুল কাসেম, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের ষষ্ঠ উপাচার্য।
টিম ক্রিং

রিচার্ড টিমোথি "টিম" ক্রিং (জন্ম: জুলাই ৯, ১৯৫৭) মার্কিন চিত্রনাট্য রচয়িতা এবং টেলিভিশন প্রযোজক।  তিনি মোট তিনটি টেলিভিশন অনুষ্ঠান সৃষ্টি করেছেন। এগুলো হল: স্ট্রেঞ্জ ওয়ার্ল্ড, ক্রসিং জর্ডান এবং হিরোস। তিনি দক্ষিণ ক্যালিফোর্নিয়া বিশ্ববিদ্যালয়ের সিনেমাটিক আর্টস স্কুল থেকে ১৯৮৩ সালে স্নাতক সম্পন্ন করেছেন। 

নাইট রাইডার টিভি সিরিজে চিত্রনাট্য রচনার মাধ্যমে তিনি টিভি অনুষ্ঠানের সাথে যুক্ত হন। তার প্রথমদিককার কাজের মধ্যে বিশেষ উল্লেখযোগ্য হচ্ছে মিসফিট্‌স অফ সাইন্স। হিরোসের মত এতেও মানুষের অতিমানবিক ক্ষমতা অর্জন নিয়ে আলেখ্য রচিত হয়েছে। এছাড়া "টিন উল্‌ফ ঠু" তার উল্লেখযোগ্য কাজগুলো একটি যা নির্মাণ করেছেন জেফ লোয়েবের সাথে মিলে। এরা দুইজন আবার হিরোস নির্মাণের সময় একসাথে কাজ করেছেন।

তথ্যসূত্র

বহিঃসংযোগ 
 
 
 হিরোসের নির্মাতা টিম ক্রিংয়ের সাক্ষাৎকার, দ্য টিভি অ্যাডিক্ট, ১২ অক্টোবর, ২০০৬।
 হিরোস সম্পর্কিত প্রশ্নোত্তর , টিভি গাইড, ১৬ অক্টোবর, ২০০৬।

১৯৫৭-এ জন্ম
মার্কিন টেলিভিশন প্রযোজক
মার্কিন পুরুষ চিত্রনাট্যকার
মার্কিন টেলিভিশন লেখক
মার্কিন অভিনেতা
জীবিত ব্যক্তি
মার্কিন চলচ্চিত্র অভিনেতা
ইহুদি মার্কিন লেখক
ক্যালিফোর্নিয়ার চিত্রনাট্যকার
২১শ শতাব্দীর মার্কিন ইহুদি
অনরে দ্য বালজাক

অনরে দ্য বালজাক () (১৭৯৯ - ১৮৫০) ঊনবিংশ শতাব্দীর বিখ্যাত ফরাসি ঔপন্যাসিক এবং নাট্যকার। তিনি ধারাবাহিকতা বজা রেখে প্রায় ১০০টি উপন্যাস রচনা করেছেন যেগুলোকে তার শ্রেষ্ঠ কীর্তি হিসেবে আখ্যায়িত করা যায়। এই বিশাল রচনাভাণ্ডারকে একত্রে La Comédie Humaine বরা হয়। ১৮১৫ সালে নেপোলিয়ন বোনাপার্তের পতনের পর ফ্রান্সের জনগণের জীবনযাত্রার বাস্তবিক আখ্যান তুলে ধরা হয়েছে এই উপন্যাসগুলোতে।

বালজাক ইউরোপীয় সাহিত্যে বাস্তবতাবাদ প্রবর্তনের ক্ষেত্রে অগ্রণী ভূমিকা পালন করেছেন। সমাজের বিস্তৃত এবং সামগ্রিক উপস্থাপনার জন্যই তাকে এই কৃতিত্বের দাবীদার করে নিতে হয়। সমাজের কোন অসঙ্গতিই তিনি এড়িয়ে যাননি। তিনি বহুরূপী চরিত্র এবং চরিত্রের মধ্যে বহুমুখীতা আনয়ন করেছেন। অবশ্য সাহিত্যের কম সংখ্যক চরিত্রই জটিল নৈতিকতার দিক দিয়ে দ্ব্যর্থক এবং পরিপূর্ণ মানবিক ছিল। চরিত্রগুলোর সাথে জড় বস্তুর বিশেষ মিলন ঘটাতেন তিনি। যেমন তার অনেক রচনাতেই প্যারিস শহর বিভিন্ন চরিত্রের সাথে মিশে মানবিক রূপ নিয়ে উপস্থাপিত হয়েছে।

পাদটীকা

বহিঃসংযোগ 
 
 
 Bio and selected works
 Honoré de Balzac's works: text, concordances and frequency lists
 Balzac and anthropology:
 Balzac on mimetism, language, desire for the absolute
 Reader's Guide: Themes in the Novels of Balzac
 Free book downloads in HTML, PDF, text formats at ebooktakeaway.com
 Pathfinder guide to Balzac and The Human Comedy
 Victor Hugo's eulogy for Honoré de Balzac
 Greta Garbo & Balzac

১৭৯৯-এ জন্ম
১৮৫০-এ মৃত্যু
ফরাসি ঔপন্যাসিক
ফরাসি পুরুষ ছোটগল্পকার
ফরাসি নাট্যকার
প্যারিস বিশ্ববিদ্যালয়ের প্রাক্তন শিক্ষার্থী
ফরাসি সাহিত্য সমালোচক
১৯শ শতাব্দীর ফরাসি ঔপন্যাসিক
ফরাসি রাজতন্ত্রবাদী
১৯শ শতাব্দীর ফরাসি ছোটগল্প লেখক
লেজিওঁ দনরের নাইট
রবার্ট জেমেকিস

রবার্ট লি "বব" জেমেকিস (জন্ম: মে ১৪, ১৯৫২) একাডেমি পুরস্কার এবং গোল্ডেন গ্লোব পুরস্কার বিজয়ী মার্কিন চলচ্চিত্র পরিচালক, প্রযোজক এবং লেখক। ১৯৮০'র দশকে প্রথম জেমেকিস পরিচিতি লাভ করেন। সে সময় তিনি কমেডিধর্মী সময় পরিভ্রমণ কেন্দ্রিক চলচ্চিত্র বাক টু দ্য ফিউচার এবং মারদাঙ্গাধর্মী এনিমেশনকৃত চলচ্চিত্র হু ফ্রেইম্‌ড রজার র‌্যাবিট (১৯৮৮) পরিচালনা করেছিলেন। এগুলোর মাধ্যমেই তিনি জনপ্রিয় হয়ে উঠেন। অবশ্য ১৯৯০-এর দশকে তিনি কমেডি ও মারদাঙ্গা ধরন ত্যাগ করে নাট্যধর্মী চলচ্চিত্র নির্মাণ শুরু করেন। এ ধরনের প্রথম চলচ্চিত্র ছিল ১৯৯৪-এর ফরেস্ট গাম্‌প যার জন্য তিনি শ্রেষ্ঠ পরিচালক হিসেবে একাডেমি পুরস্কার লাভ করেছিলেন।

জেমেকিসের চলচ্চিত্রে শিল্প নির্দেশনার ক্ষেত্রে বিশেষ ইফেক্টের ব্যবহার বেশ আকর্ষণীয় এবং প্রকট। ১৯৮৯ সালে ব্যাক টু দ্য ফিউচার ২-এ তিনি ম্যাচ মুভিং সংশ্লিষ্ট বিশেষ ইফেক্ট ব্যবহার করেছিলেন। আর ২০০৪-এ দ্য পোলার এক্সপ্রেস চলচ্চিত্র পরিচালনা করতে গিয়ে পারফরম্যান্স ক্যাপচার কৌশল ব্যবহার করেছেন। অবশ্য অনেকেই মন্তব্য করেছেন, পরিচালক হিসেবে জেমেকিস কেবলই বিশেষ ইফেক্টের ব্যাপারে উৎসাহী। বেশ কয়েকজন সমালোচক তার সৃষ্টিকে এই বলে সমালোচনা করেছেন যে, সমসাময়িক অন্য কোন পরিচালকই নাটকীয় ও বর্ণনামূলক উদ্দেশ্যে এতোটা বিশেষ ইফেক্ট ব্যবহার করেননি।

পরিচালনাকৃত নির্বাচিত চলচ্চিত্র 
 আই ওয়ানা হোল্ড ইয়োর হ্যান্ড (১৯৭৮) (পরিচালক, সহ-লেখক)
 ১৯৪১ (১৯৭৯) (সহ-লেখক)
 ইউজ্‌ড কার্‌স (১৯৮০) (পরিচালক, সহ-লেখক)
 রোমান্সিং দ্য স্টোন (১৯৮৪) (পরিচালক)
 ব্যাক টু দ্য ফিউচার (১৯৮৫) (পরিচালক, সহ-লেখক)
 হু ফ্রেইম্‌ড রজার র‌্যাবিট (১৯৮৮) (পরিচালক)
 ব্যাক টু দ্য ফিউচার ২  (১৯৮৯) (পরিচালক, সহ-লেখক)
 ব্যাক টু দ্য ফিউচার ৩  (১৯৯০) (পরিচালক, সহ-লেখক)
 ডেথ বিকাম্‌স হার (১৯৯২) (পরিচালক)
 ফরেস্ট গাম্‌প  (১৯৯৪) (পরিচালক)
 দ্য ফ্রাইটেনার্‌স (১৯৯৬) (নির্বাহী প্রযোজক)
 কনটাক্ট (১৯৯৭) (পরিচালক)
 হোয়াট লাইস বিনিথ (২০০০) (পরিচালক)
 ক্যাস্ট অ্যাওয়ে (২০০০) (পরিচালক)
 ম্যাচস্টিক ম্যান (২০০৩) (নির্বাহী প্রযোজক)
 দ্য পোলার এক্সপ্রেস (২০০৪) (পরিচালক, সহ-লেখক)
 মনস্টার হাউজ (২০০৬) (নির্বাহী প্রযোজক)
 বিউল্‌ফ (২০০৭) (পরিচালক)
 আ ক্রিসমাস ক্যারল (বর্তমানে নির্মাণাধীন) (পরিচালক)
 দ্য কারেকশন্‌স (বর্তমানে নির্মাণাধীন) (পরিচালক)

তথ্যসূত্র

বহিঃসংযোগ 
 
 1994 Charlie Rose Show interview with Zemeckis about Forrest Gump and his career (video, 31 minutes)
 2004 Charlie Rose Show interview with Zemeckis and Tom Hanks about The Polar Express (video, 52 minutes)

১৯৫২-এ জন্ম
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ পরিচালক হিসেবে গোল্ডেন গ্লোব বিজয়ী
মার্কিন চলচ্চিত্র পরিচালক
জীবিত ব্যক্তি
বিজ্ঞান কল্পকাহিনী চলচ্চিত্র পরিচালক
২০শ শতাব্দীর মার্কিন পুরুষ লেখক
২০শ শতাব্দীর মার্কিন চিত্রনাট্যকার
২১শ শতাব্দীর মার্কিন চিত্রনাট্যকার
মার্কিন অ্যানিমেটেড চলচ্চিত্র পরিচালক
মার্কিন অ্যানিমেটেড চলচ্চিত্র প্রযোজক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
লিথুয়ানীয় বংশোদ্ভূত মার্কিন ব্যক্তি
মার্কিন বিজ্ঞান কল্পকাহিনী লেখক
মার্কিন টেলিভিশন পরিচালক
মার্কিন টেলিভিশন প্রযোজক
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
ডিরেক্টরস গিল্ড অব আমেরিকা পুরস্কার বিজয়ী
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
ক্যালিফোর্নিয়ার চিত্রনাট্যকার
ইতালীয় বংশোদ্ভূত মার্কিন ব্যক্তি
ব্যাক টু দ্য ফিউচার

ব্যাক টু দ্য ফিউচার ১৯৮৫ সালে মুক্তিপ্রাপ্ত একটি কমেডিধর্মী বিজ্ঞান কল্পকাহিনীমূলক চলচ্চিত্র। এটি পরিচালনা করেছেন রবার্ট জেমেকিস এবং প্রযোজন করেছেন স্টিভেন স্পিলবার্গ। বব গেইল-এর সাথে যৌথভাবে এটি রচনা করেছে জেমেকিস। এতে বিজ্ঞান কল্পকাহিনীর সময় পরিভ্রমণ ধারণাটি গ্রহণ হয়েছে। মূল চরিত্র উৎসুক যুবক মার্টি ম্যাকফ্লাই চরিত্রে অভিনয় করেছেন মাইকেল জে ফক্স আর বিজ্ঞানী চরিত্রে অভিনয় করেছেন ক্রিস্টোফার লয়েড।

এই চলচ্চিত্রটি মুক্তি পেয়েছিল ১৯৮৫ সালের ৩ জুলাই। মার্কিন বক্স অফিসে এর মোট আয় ছিল ২১০ মিলিয়ন মার্কিন ডলার যা ছিল ১৯৮৫ সালের সর্বোচ্চ আয়। মূল ব্যাক টু দ্য ফিউচার নির্মাণের পর আরও দুইটি সিকুয়েল নির্মিত হয় যাদের নাম যথাক্রমে ব্যাক টু দ্য ফিউচার ২ (১৯৮৯) ও ব্যাক টু দ্য ফিউচার ৩ (১৯৯০)। তিনটি মিলে একটি ত্রয়ী তৈরি করেছে। ২০০২ সালের ১৭ ডিসেম্বর ইউনিভার্সাল স্টুডিওস ব্যাক টু দ্য ফিউচার ত্রয়ী নিয়ে প্রথম ডিভিডি এবং ভিএইচএস প্রকাশ করে।

চলচ্চিত্রের সফলতা দেখে এই কাহিনী নিয়ে পরবর্তীতে বেশ কয়েকটি মিডিয়া নির্মিত হয়েছে। যেমন, সিবিএস টিভি ব্যাক টু দ্য ফিউচার: দ্য এনিমেটেড সিরিজ নামে একটি অ্যানিমেশনকৃত চলচ্চিত্র প্রচার করেছে এবং হার্ভে কমিক্‌স এ নিয়ে বেশ কিছু কমিক বই বাজারে ছেড়েছে। অবশ্য কমিক বইগুলোর কাহিনী চলচ্চিত্রের সাথে খুব একটা সংশ্রিষ্ট নয়। ১৯৯১ সালে ইউনিভার্সাল স্টুডিওস ব্যাক টু দ্য ফিউচার: দ্য রাইড নামে একটি সিমুলেটর রাইড তৈরি করেছে। ২০০৭ সালের ৩০ মার্চ ফ্লোরিডার অরল্যান্ডোতে এবং একই বছরের ৩ সেপ্টেম্বর ক্যালিফোর্নিয়ার হলিউডে এই রাইড বন্ধ হয়ে যায়। অবশ্য ইউভার্সাল স্টুডিওস জাপানে এই রাইডটি এখনও চলছে।

কাহিনী 
সতের বছর বয়সী মার্টি ম্যাকফ্লাই ক্যালিফোর্নিয়ার হিল ভ্যালিতে বাস করে। ১৯৮৫ সালের ২৫ অক্টোবর সকালে তার বন্ধুবর ডক্টর এমেট ডক ব্রাউন তাকে ডেকে ঐদিন রাত ১:১৫ মিনিটে তার সাথে দেখা করতে বলে।

আরও দেখুন 
 ব্যাক টু দ্য ফিউচার পার্ট টু
 ব্যাক টু দ্য ফিউচার পার্ট থ্রি
 ব্যাক টু দ্য ফিউচার ত্রয়ী

বহিঃসংযোগ
 
 
 

১৯৮৫-এর চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের মার্কিন চলচ্চিত্র
মার্কিন বিজ্ঞান কল্পকাহিনী চলচ্চিত্র
রবার্ট জেমেকিস পরিচালিত চলচ্চিত্র
অ্যাম্বলিন এন্টারটেইনমেন্টের চলচ্চিত্র
ইউনিভার্সাল পিকচার্সের চলচ্চিত্র
বিজ্ঞান কল্পকাহিনী চলচ্চিত্র
সময় ভ্রমণ সম্পর্কে চলচ্চিত্র
ক্যালিফোর্নিয়ার পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
গ্রে'স অ্যানাটমি (টিভি ধারাবাহিক)

গ্রে'স অ্যানাটমি একটি এমি এবং গোল্ডেন গ্লোব পুরস্কারজয়ী মার্কিন সান্ধ্যকালীন টিভি নাটক, যা চিকিৎসাবিজ্ঞানের ওপর ভিত্তি করে নির্মিত। এটি প্রথমবার প্রচারিত হয়েছিল ২৭ মার্চ, ২০০৫ সালে, এবিসি চ্যানেলে, এবং সেই সময়ে এটি জনপ্রিয় নাটক **ডেসপারেট হাউসওয়াইভস** এর স্থানে প্রচারিত হয়। 

সিরিজটির মূল কাহিনী আবর্তিত হয়েছে *মেরেডিথ গ্রে* নামে এক ইন্টার্ন চিকিৎসককে ঘিরে, যিনি সিয়াটল গ্রেস হাসপাতালে কাজ শুরু করেন। মেরেডিথ ও তার সহকর্মী অন্যান্য ইন্টার্নরা বিভিন্ন চিকিৎসাজনিত সমস্যার মধ্যে দিয়ে গিয়ে তাদের অভিজ্ঞতা এবং দক্ষতা বৃদ্ধি করে, এবং সিরিজের ৩য় মৌসুমের শেষে তারা ইন্টার্ন থেকে অ্যাটেন্ডেন্ট চিকিৎসক হিসেবে উন্নীত হন। সিরিজটির ৪র্থ মৌসুম শুরু হয়েছিল ২৭ সেপ্টেম্বর, ২০০৭ সালে, যা প্রচারের সময় ব্যাপক জনপ্রিয়তা অর্জন করে।

চরিত্রসমূহের তালিকা 

সিরিজের চরিত্রগুলো একদল ইন্টার্ন এবং তাদের দায়িত্বপ্রাপ্ত চিকিৎসক। ৩য় মৌসুমের শেষে সকল ইন্টার্নরা তাদের রেসিডেন্টের ২য় বছরে উন্নীত হয় শুধুমাত্র ডাঃ জর্জ ও'মালি ব্যতীত।

ইন্টার্ন:

রেসিডেন্ট:

	 
অ্যাটেন্ডিং চিকিৎসক:

ভূতপূর্ব চরিত্র:

মার্কিন টেলিভিশন রেটিং 
রেটিং করা হয়ে থাকে একটি মৌসুমের প্রতিটি পর্বের গড় দর্শক সংখ্যার মাধ্যমে।

তথ্যসূত্র 

মার্কিন টেলিভিশন ধারাবাহিক‎
ইংরেজি ভাষার টেলিভিশন অনুষ্ঠান
গে সম্পর্কিত টেলিভিশন অনুষ্ঠান
টেলিভিশন ফ্র্যাঞ্চাইজি
কার্ল গাথ জান্‌স্কি

কার্ল গাথ জান্‌স্কি (ইংরেজি: Karl Guthe Jansky, অক্টোবর ২২, ১৯০৫ - ফেব্রুয়ারি ১৪, ১৯৫০) একজন মার্কিন পদার্থবিজ্ঞানী এবং বেতার

প্রকৌশলী। তিনি ১৯৩১ সালের আগস্ট মাসে সর্বপ্রথম আকাশগঙ্গা ছায়াপথ থেকে নিঃসরিত বেতার তরঙ্গ ধারণ এবং এর দিক নির্ধারণ করতে সমর্থ হন। তাকে বেতার জ্যোতির্বিজ্ঞানের প্রতিষ্ঠাতা বিজ্ঞানীদের মধ্যে অন্যতম বিবেচনা করা হয়।

বেতার জ্যোতির্বিজ্ঞান 
বেল টেলিফোন ল্যাবেরটরিতে কার্ল জান্‌স্কি একটা অ্যান্টেনা তৈরি করেন যা ২০.৫ মেগাহার্জ কম্পাঙ্কের (তরঙ্গদৈর্ঘ্য প্রায় ১৪.৬ মিটার) বেতার তরঙ্গ গ্রহণ করতে পারে। এটি একটি ঘুর্ণনক্ষম বস্তুর উপর বসানো হয়েছিল। ফলে এটিকে ৩৬০ ডিগ্রি ঘুরানো যেত। তাই এটিকে নাম দেওয়া হয়েছিল "জান্‌স্কির মেরি গো রাউন্ড"। এর ব্যাস প্রায় ১০০ ফুট (৩০ মিটার) ছিল ও উচ্চতায় এটি ২০ ফুট (৬মিটার) ছিল।

কয়েক মাস ধরে সকল দিক থেকে সিগন্যাল সংগ্রহ করার পর জান্‌স্কি তাদেরকে তিন ধরনের সিগন্যালে ভাগ করেনঃ নিকটবর্তী বজ্রসহ ঝড়ের সিগন্যাল, দূরবর্তী বজ্রসহ ঝড়ের সিগন্যাল ও খুবই ক্ষীন ও অজানা উৎসের একটি সিগন্যাল। তিনি প্রায় একবছর তৃতীয় ধরনের সিগন্যালের উৎস তদন্ত করেই কাটান। জান্‌স্কি প্রথমে ভেবেছিলেন এই সিগন্যালটি বোধহয় সূর্য থেকে এসেছে। কিন্তু পরবর্তীতে তিনি প্রমাণ করে দেখান এই ক্ষীন সিগন্যালটি আসলে আকাশগঙ্গা ছায়াপথের কেন্দ্র থেকে আসছে।

প্রকশানসমূহ 

কার্ল জি জান্‌স্কির প্রকশানসমূহ: 
 ১৯৩২: Directional studies of atmospherics at high frequencies, Proc.IRE, 20, p. 1920
 ১৯৩৩: Electrical disturbances apparently of extraterrestrial origin, Proc.IRE, 21, p. 1387.
 ১৯৩৩: "Radio waves from outside the solar system", Nature, 132, p. 66.
 ১৯৩৩: "Electrical phenomena that apparently are of interstellar origin", Popular Astronomy, 41, p. 548, Dec.1933.
 ১৯৩৫: A note on the source of interstellar interference, Proc.IRE, 23, p. 1158.
 ১৯৩৭: Minimum noise levels obtained on short-wave radio receiving systems, Proc.IRE, 25, p. 1517.
 My Brother Karl Jansky and His Discovery of Radio Waves from Beyond the Earth
 The Jansky Monument

আরও দেখুন 
 বেতার দূরবীক্ষণ যন্ত্র
 রেবার বেতার দূরবীক্ষণ যন্ত্র

তথ্যসূত্র 

১৯০৫-এ জন্ম
১৯৫০-এ মৃত্যু
শৌখিন জ্যোতির্বিজ্ঞানী
মার্কিন জ্যোতির্বিজ্ঞানী
মার্কিন প্রকৌশলী
মার্কিন পদার্থবিজ্ঞানী
চেক-মার্কিন
বেল গবেষণাগারের বিজ্ঞানী
চেক বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
২০শ শতাব্দীর মার্কিন পদার্থবিজ্ঞানী
বেতার জ্যোতির্বিজ্ঞানী
মার্কিন তড়িৎ প্রকৌশলী
গ্রোট রেবার

গ্রোট রেবার (ডিসেম্বর ২২, ১৯১১ - ডিসেম্বর ২০, ২০০২) বেতার জ্যোতির্বিজ্ঞানের অগ্রদূতদের মধ্যে অন্যতম। তিনি কার্ল গাথ জান্‌স্কির সরল গবেষণাকর্মটিকে আরও এগিয়ে নিয়ে যান এবং প্রথমবারের মত বেতার কম্পাঙ্কে মহাকাশের জ্যোতির্বৈজ্ঞানিক জরিপ পরিচালনা করতে সমর্থ হন।

পুরস্কারসমূহ 
 ব্রুস মেডেল (১৯৬২)
 হেনরি নরিস রাসেল লেকচারশিপ (১৯৬২)
 জ্যাকসন-গুইল্ট মেডেল - রয়েল অ্যাস্ট্রোনমিক্যাল সোসাইটি (১৯৮৩)

তার নামে নামাঙ্কিত 
 গ্রহাণু ৬৮৮৬ গ্রোট
 গ্রোট রেবার মেডেল

বহিঃসংযোগ 
 গ্রোট রেবার
 গ্রোট রেবার, এক্স-ডব্লিউ৯জিএফজেড

১৯১১-এ জন্ম
২০০২-এ মৃত্যু
বেতার জ্যোতির্বিজ্ঞানী
মার্কিন জ্যোতির্বিজ্ঞানী
ব্রুস পদক বিজয়ী
অস্ট্রেলিয়ায় মার্কিন অভিবাসী
অস্ট্রেলীয় পদার্থবিজ্ঞানী
মার্কিন নাস্তিক
ইলিনয় ইনস্টিটিউট অব টেকনোলজির প্রাক্তন শিক্ষার্থী
অ্যালফ্রেড হিচককের চলচ্চিত্র

বিস্তারিত তথ্যের জন্য দেখুন: অ্যালফ্রেড হিচকক

নির্বাক চলচ্চিত্র

ব্রিটিশ চলচ্চিত্র

মার্কিন/ব্রিটিশ চলচ্চিত্র

টেলিভিশন পর্বসমূহ 
 আলফ্রেড হিচকক প্রেজেন্ট্‌স: "রিভেঞ্জ" (১৯৫৫)
 আলফ্রেড হিচকক প্রেজেন্ট্‌স: "ব্রেকডাউন" (১৯৫৫)
 আলফ্রেড হিচকক প্রেজেন্ট্‌স: "The Case of Mr. Pelham" (১৯৫৫)
 আলফ্রেড হিচকক প্রেজেন্ট্‌স: "The Cheney Vase" (১৯৫৫; the thirteenth episode of the first season of AHP)
 আলফ্রেড হিচকক প্রেজেন্ট্‌স: "Back for Christmas" (১৯৫৬)
 আলফ্রেড হিচকক প্রেজেন্ট্‌স: "Wet Saturday" (১৯৫৬)
 আলফ্রেড হিচকক প্রেজেন্ট্‌স: "Mr. Blanchard's Secret" (১৯৫৬)
 আলফ্রেড হিচকক প্রেজেন্ট্‌স: "One More Mile to Go" (১৯৫৭)
 সাসপিশন: "ফোর ও'ক্লক" (১৯৫৭)
 আলফ্রেড হিচকক প্রেজেন্ট্‌স: "The Perfect Crime" (১৯৫৭)
 আলফ্রেড হিচকক প্রেজেন্ট্‌স: "Lamb to the Slaughter" (১৯৫৮)
 আলফ্রেড হিচকক প্রেজেন্ট্‌স: "Dip in the Pool" (১৯৫৮)
 আলফ্রেড হিচকক প্রেজেন্ট্‌স: "Poison" (১৯৫৮)
 আলফ্রেড হিচকক প্রেজেন্ট্‌স: "Banquo's Chair" (১৯৫৯)
 আলফ্রেড হিচকক প্রেজেন্ট্‌স: "Arthur" (১৯৫৯)
 আলফ্রেড হিচকক প্রেজেন্ট্‌স: "The Crystal Trench" (১৯৫৯)
 ফোর্ড স্টারটাইম: "Incident at a Corner" (১৯৬০)
 আলফ্রেড হিচকক প্রেজেন্ট্‌স: "Mrs. Bixby and the Colonel's Coat" (১৯৬০)
 আলফ্রেড হিচকক প্রেজেন্ট্‌স: "The Horseplayer" (১৯৬১)
 আলফ্রেড হিচকক প্রেজেন্ট্‌স: "Bang! You're Dead" (১৯৬১)
 আলফ্রেড হিচকক প্রেজেন্ট্‌স: "The Sorcerer's Apprentice" (১৯৬২; not shown as part of the original network run)
 দ্য আলফ্রেড হিচকক আওয়ার: "I Saw the Whole Thing" (১৯৬২)

তথ্যসূত্র 

অ্যালফ্রেড হিচকক পরিচালিত চলচ্চিত্র
মার্কিন চলচ্চিত্রের তালিকা
জেনারেল ইলেকট্রিক

জেনারেল ইলেকট্রিক কোম্পানি (জিই) একটি মার্কিন বহুজাতিক কোম্পানি যা প্রযুক্তি এবং বিনোদন সেবা প্রদান করে থাকে। এটি নিউ ইয়র্ক সিটিকে কেন্দ্র করে পরিচালিত হয়। বাজার মূলধন সংগ্রহের দিক দিয়ে এটি পৃথিবীর দ্বিতীয় বৃহত্তম কোম্পানি।

প্রধান নির্বাহী কর্মকর্তা
জ্যাক ওয়েল্‌চ, জি ই কোম্পানির কিংবদন্তি পরিচালক। তার আমলে জি ই কোম্পানির শেয়ারের দাম চার হাজার শতাংশ বাড়ে। ১৯৮১ থেকে ২০০১ এই ২০ বছর তিনি সংস্থার প্রধান নির্বাহী কর্মকর্তা পদে বহাল থাকেন।

তথ্যসূত্র

বহিঃসংযোগ 
 Official site.
 Official site for GE Appliances, the corporation's leading consumer product
 SEC filings including 10-k
 Another Hudson River Controversy Site

 Financial Times article on GE's effort to go green
 Wind energy at GE
 G.E. to Double Investments in Renewables to $4B

জেনারেল ইলেকট্রিক
টমাস আলভা এডিসন
মার্কিন বহুজাতিক কোম্পানি
১৮৭৯-এ প্রতিষ্ঠিত
মার্কিন মার্কা
মার্কিন যুক্তরাষ্ট্রের সম্মিলিত কোম্পানি
মার্কিন যুক্তরাষ্ট্রের সামরিক সরঞ্জাম
বোস্টন ভিত্তিক প্রস্তুতকারক কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
টমাস এডিসন
বৈদ্যুতিক মোটর প্রস্তুতকারক
লালমোহন গাঙ্গুলি

লালমোহন গাঙ্গুলি ওরফে জটায়ু সত্যজিৎ রায়ের লেখা গোয়েন্দা সিরিজ ফেলুদার অন্যতম কমিক চরিত্র। সোনার কেল্লা গল্পে তার সাথে ফেলুদা ও তোপসের পরিচয় হয়, এরপর থেকে সবগুলো গল্পেই ফেলুদার সঙ্গী হিসেবে তাকে দেখা যায়।

চরিত্রচিত্রণ 
ফেলুদা সিরিজের বইগুলিতে সত্যজিৎ রায়ের আঁকা অলঙ্করণ থেকে দেখা যায়, লালমোহন গাঙ্গুলি একজন মাঝবয়সী ছোট-খাট বাঙালি ভদ্রলোক। মাথায় বিশাল টাক এবং একটি পরিপাটি গোঁফের অধিকারী। পোশাক সাধারণত ধুতি ও পাঞ্জাবী ও পায়ে চপ্পল। লালমোহন বাবু একজন জনপ্রিয় রহস্য-রোমাঞ্চ লেখক, "জটায়ু" ছদ্মনামে তিনি লেখালেখি করেন। তার রহস্য-রোমাঞ্চ গল্পগুলোর নায়কের নাম প্রখর রুদ্র। তার রচিত বইগুলোতে মাঝে মাঝে খুবই সাধারণ ভুল থাকে, যেগুলি ফেলুদা শুধরে দেন। তার বইগুলির মধ্যে আছে সাহারায় শিহরন, দুর্ধর্ষ দুশমন, ভ্যাংকুভারে ভ্যাম্পায়ার, হন্ডুরাসে হাহাকার, লন্ডনে লন্ডভন্ড ইত্যাদি। লালমোহনবাবু তার প্রিয় কবি ও শিক্ষক বৈকুণ্ঠ মল্লিকের কবিতা প্রায়ই আওড়াতে ভালবাসেন।
শুভদীপ অধিকারীর লেখা 'জয়তু জটায়ু!' (প্রথম প্রকাশ ২০২০) বইটিতে ফেলুদার গল্প-উপন্যাস থেকে জটায়ু সম্পর্কিত সমস্ত তথ্য এক মলাটে সংকলিত হয়েছে।

অভিনয়ে 
বিভিন্ন সময়ে সত্যজিৎ রায় ও সন্দীপ রায়ের পরিচালনায় বিভিন্ন অভিনেতা লালমোহন বাবুর চরিত্রে অভিনয় করেছেন। এদের মধ্যে সর্বপ্রথম হলেন  সন্তোষ দত্ত। এছাড়া আছেন রবি ঘোষ, অনুপকুমার, বিভু ভট্টাচার্য  ইত্যাদি।  হিন্দি টেলিছবি 'কিসসা কাটমান্ডু কা'তে তার চরিত্রটি করেন অভিনেতা মোহন আগাসে। সম্প্রতি ফেলুদা ফেরত ওয়েব সিরিজে লালমোহন বাবুর চরিত্রে অভিনয় করছেন অনির্বাণ চক্রবর্তী।

আরও দেখুন 
 ফেলুদা

তথ্যসূত্র 

ফেলুদা
কাল্পনিক বাঙালি ব্যক্তি
কাল্পনিক ভারতীয় ব্যক্তি
কাল্পনিক হিন্দু
সত্যজিৎ রায়